pythainlp/thai-wiki-dataset-v3 huggingface dataset:
โรงเรียนเมืองถลาง

โรงเรียนเมืองถลาง เป็นโรงเรียนขนาดใหญ่ประจำอำเภอถลาง สังกัดสำนักงานเขตพื้นที่การศึกษามัธยมศึกษา เขต 14 จัดการศึกษาแบบสหศึกษา  เริ่มเปิดการสอนเมื่อวันที่ 17 พฤษภาคม  2514 โรงเรียนตั้งอยู่ในดินแดนแห่งประวัติศาสตร์ มีวีรกรรมอันหาญกล้าของท้าวเทพกระษัตรีและท้าวศรีสุนทรที่ได้รวบรวมชาวถลางต่อสู้กับข้าศึกอย่างกล้าหาญ ข้อความด้านล่างเป็นคติพจน์ประจำโรงเรียน
== ประวัติ ==
พ.ศ. 2519    ขยายชั้นเรียนถึงชั้นมัธยมศึกษาตอนปลาย  แผนการเรียนภาษาอังกฤษ - ฝรั่งเศส
พ.ศ. 2520   เปิดแผนการเรียนวิทยาศาสตร์ - คณิตศาสตร์ ในชั้นมัธยมศึกษาตอนปลาย
พ.ศ. 2521   เปิดแผนการเรียนเกษตรกรรมในชั้นมัธยมศึกษาตอนปลาย
พ.ศ. 2525   ได้รับรางวัลโรงเรียนพระราชทานประเภทมัธยมศึกษาขนาดกลางดีเด่น
พ.ศ. 2529   ได้รับเกียรติประวัติจากสมาคมห้องสมุดแห่งประเทศไทยในพระราชูปถัมภ์ของสมเด็จพระเทพรัตนราชสุดา สยามบรมราชกุมารี ว่าเป็นโรงเรียนสนับสนุนการดำเนินการห้องสมุดดีเด่น
พ.ศ. 2531   ได้รับรางวัลโรงเรียนพระราชทานประเภทมัธยมศึกษาขนาดกลางดีเด่น (ครั้งที่ 2 )
พ.ศ. 2534   ได้รับรางวัล "โรงเรียนพัฒนาห้องสมุดตามนโยบายกรมสามัญศึกษาดีเด่น"
พ.ศ. 2537   เปิดสอนหลักสูตร ปวช. สาขาพาณิชยกรรม
พ.ศ. 2539   ได้รับโล่รางวัลโรงเรียนขยายโอกาสทางการศึกษาดีเด่น จากกรมสามัญศึกษา
พ.ศ. 2540   รางวัลพระราชทานสถานศึกษาที่จัดการศึกษาได้มาตรฐานดีเด่น
พ.ศ. 2541   ได้รับโล่รางวัลศูนย์พัฒนาการเรียนการสอนวิชาภาษาไทยดีเด่น
พ.ศ. 2546   ได้รับโล่เชิดชูเกียรติเป็นโรงเรียนดีเด่นที่ดำเนินการป้องกันและแก้ปัญหายาเสพติดตามนโยบายประกาศสมครามขั้นแตกหักเพื่อเอาชนะยาเสพติด
พ.ศ. 2546   ได้รับคัดเลือกเป็นโรงเรียน 1 อำเภอ 1 โรงเรียนในฝันประจำอำเภอถลาง
พ.ศ. 2548    ได้รับป้ายเชิดชูเกียรติเป็นโรงเรียนต้นแบบโรงเรียนในฝัน
พ.ศ. 2547 - 2549 ได้รับโล่ เชิดชูเกียรติโรงเรียนที่มีระบบดูแลช่วยเหลือนักเรียนยอดเยี่ยม จากสำนักงานเขตพื้นที่การศึกษาภูเก็ต
พ.ศ. 2549   ได้รับโล่เชิดชูเกียรติโรงเรียนที่มีระบบดูแลช่วยเหลือนักเรียนยอดเยี่ยม จากองค์การแพลนประเทศไทย
พ.ศ. 2549   ได้รับรางวัลชนะเลิศการประกวดชมรม TO BE  NUMBER  ONE .ในสถานศึกษา  จากทูลกระหม่อมหญิงอุบลรัตนราชกัญญา  สิริวัฒนาพรรณวดี
พ.ศ. 2549   ได้รับรางวัลชนะเลิศกิจกรรมสร้างจิตสำนึกและทัศนคติที่ดีแก่เยาวชนในเรื่องความยุติธรรมและความซื่อสัตย์สุจริตจากกระทรวงยุติธรรม
พ.ศ. 2552   ได้รับรางวัลโล่เชิดชูเกียรติ กิจกรรมการแข่งขันผลงานสร้างสรรค์คณิตศาสตร์โดยใช้โปรแกรม GSP  ระดับมัธยมศึกษาตอนปลายระดับชาติ ประจำปีการศึกษา 2552
พ.ศ. 2553   ได้รับรางวัลพระราชทานโล่เกียรติยศ "โครงการคุณธรรมเฉลิมพระเกียรติยอดเยี่ยม ระดับประเทศ" จากสมเด็จพระเทพรัตนราชสุดาฯสยามบรมราชกุมารี
พ.ศ. 2554    ผ่านการประเมินคุณภาพการศึกษาจากองค์กรภายนอกสถานศึกษา รอบสาม โดยสำนักงานรับรองมาตรฐานและประเมินคุณภาพการศึกษา (องค์กรมหาชน), ได้รับรางวัลโรงเรียนต้นแบบโรงเรียนสีเขียวจากการไฟฟ้าแห่งประเทศไทย และได้รับรางวัลเสมา ป.ป.ส. ระดับดีเด่น ในโครงการสถานศึกษาป้องกันยาเสพติดดีเด่
พ.ศ. 2555   ได้รับรางวัลโรงเรียนต้นแบบสถานศึกษาพอเพียง ประจำปี 2554
พ.ศ. 2558    ได้เปิดแผนการเรียนคณิตศาสตร์-อังกฤษ ในชั้นมัธยมศึกษาตอนปลาย
พ.ศ. 2560     ได้ปรับเปลี่ยหอประชุมใหม่
พ.ศ. 2561     ได้สร้างสนามกีฬาใหม่
== อ้างอิง ==
== แหล่งข้อมูลอื่น ==
เว็บไซต์ของโรงเรียนอย่างเป็นทางการ 
โรงเรียนสังกัดสำนักงานเขตพื้นที่การศึกษามัธยมศึกษาพังงา ภูเก็ต ระนอง
โรงเรียนในจังหวัดภูเก็ต
โรงเรียนที่ก่อตั้งในปี พ.ศ. 2514
อำเภอถลาง
แพดดิงตัน คุณหมี หนีป่ามาป่วนเมือง

แพดดิงตัน คุณหมี หนีป่ามาป่วนเมือง (Paddington) เป็นภาพยนตร์แอนิเมชันแนวตลกที่ใช้คนแสดงจริงจากประเทศอังกฤษในปี 2557 กำกับและเขียนบทโดยพอล คิง ร่วมด้วยฮามิช แม็กโคลล์ และผลิตโดยเดวิด เฮย์แมน อิงจากเรื่องราวของหมีแพดดิงตันที่เขียนโดยไมเคิล บอนด์ นำแสดงโดยเบน วิชอว์ พากย์เสียงเป็นแพดดิงตัน ร่วมด้วยฮิว บอนเนวิลล์, แซลลี ฮอว์กินส์, จูลี่ วอลเตอร์, จิม บรอดเบนต์, ปีเตอร์ คาปาลดิ และนิโคล คิดแมน เป็นหนึ่งในตัวละครของเรื่อง
แพดดิงตัน คุณหมี หนีป่ามาป่วนเมือง ออกฉายในสหราชอาณาจักรเมื่อวันที่ 28 พฤศจิกายน 2557 และได้รับความเสียงวิจารณ์ในเชิงบวก ทำรายได้มากกว่า 282.8 ล้านดอลลาร์สหรัฐ ถูกเสนอชื่อเข้าชิงรางวัลแบฟตา สาขาภาพยนตร์อังกฤษยอดเยี่ยม และบทภาพยนตร์ดัดแปลงยอดเยี่ยม ตามมาด้วยภาคต่อ แพดดิงตัน 2 ของขวัญ...ที่หายไป ในปี 2560
== อ้างอิง ==
==แหล่งข้อมูลอื่น==
ภาพยนตร์ที่ออกฉายในปี พ.ศ. 2557
ภาพยนตร์ภาษาอังกฤษ
ภาพยนตร์อังกฤษ
ภาพยนตร์ฝรั่งเศส
ภาพยนตร์ที่มีฉากในลอนดอน
ภาพยนตร์ที่ถ่ายทำในลอนดอน
ภาพยนตร์ที่สร้างจากหนังสือเด็ก
ภาพยนตร์โดยเฮย์เดย์ฟิล์มส์
พูฒานีลกัณฐมนเทียร

พูฒานีลกัณฐมนเทียร (बूढानीलकण्ठ मन्दिर; พูฒานีลกณฺฐ มนฺทิร; Budhanilkantha Temple) หรือ พุฒานิลกัณฐมนเทียร (बुढानिलकण्ठ मन्दिर) หรือคนไทยนิยมเรียกว่าวัดพระนารายณ์บรรทุมสินธุ์ เป็นมนเทียรในพูฒานีลกัณฐะ ประเทศเนปาล บูชาพระวิษณุ ตั้งอยู่เชิงเขาปลายเทือกเขากาฐมาณฑุ มีเทวรูปพระวิษณุประทับนอน (พระนารายณ์บรรทมสินธุ์) เป็นเทวรูปองค์ประธาน และยังถือกันว่าเป็นหินแกะสลักชิ้นใหญ่ที่สุดในประเทศเนปาล
== อ้างอิง ==
โบสถ์พราหมณ์ในประเทศเนปาล
มีนาคม พ.ศ. 2558

มีนาคม พ.ศ. 2558 เป็นเดือนที่ 3 ของปี พ.ศ. 2558 วันแรกของเดือนเป็นวันอาทิตย์ วันสุดท้ายของเดือนเป็นวันอังคาร
== เหตุการณ์ปัจจุบัน ==
มีนาคม
*
เมฮ์

เมฮ์ (Meh) เป็นคำอุทานที่แสดงความเป็นกลาง หรือความเบื่อหน่าย และอาจหมายถึง "แม้ว่าจะจริงก็ตาม" คำนี้มักถือว่าเทียบเท่ากับการยักไหล่โดยใช้วาจา การใช้คำว่า "เมฮ์" แสดงให้เห็นว่าผู้พูดไม่แยแส ไม่สนใจ หรือเป็นกลาง ต่อคำถามหรือประเด็นที่กำลังพูดถึง บางครั้งอาจใช้เป็นคำคุณศัพท์ หมายความว่าสิ่งนั้นธรรมดาหรือไม่โดดเด่น
== อ้างอิง ==
คำอุทาน
Yo

Yo เป็นคำอุทานสแลงภาษาอังกฤษ มักเป็นภาษาอังกฤษแบบอเมริกัน คำดังกล่าวเป็นที่นิยมอย่างสูงหลังจากใช้กันทั่วไปในฟิลาเดลเฟีย รัฐเพนซิลวาเนีย ตั้งแต่คริสต์ทศวรรษ 1940
แม้ว่ามักจะใช้ทักทายกัน คำว่า yo อาจลงท้ายประโยคได้ เพื่อให้ความสนใจที่บุคคลหรือกลุ่มหนึ่ง ๆ หรือเพื่อเรียกร้องความสนใจจากอีกคนหรืออีกกลุ่มหนึ่ง คำดังกล่าวอาจชี้ให้เห็นว่าคำกล่าวที่เพิ่งพูดออกมาก่อนหน้านั้นสำคัญกว่า หรืออาจเป็นเพียงแค่ "สิ่งดึงดูดความสนใจ"
== อ้างอิง ==
คำอุทาน
จักรพรรดิชิโจ

จักรพรรดิชิโจ (Emperor Shijo,四条天皇; 17 มีนาคม ค.ศ. 1231 – 10 กุมภาพันธ์ ค.ศ. 1242) จักรพรรดิญี่ปุ่น องค์ที่ 87 อันเนื่องมาจากการสืบราชสันตติวงศ์ตามโบราณราชประเพณี
รัชสมัยของจักรพรรดิชิโจอยู่ในช่วงระหว่างปี 1775-1785
== พระราชวงศ์ ==
จักรพรรดิชิโจทรงมีพระนามเดิมก่อนที่จะขึ้นสืบราชบัลลังก์ดอกเบญจมาศว่า เจ้าชายมิสึฮิโตะ (秀仁親王)
เป็นพระราชโอรสองค์เดียวใน จักรพรรดิโกะ-โฮะริกะวะ ที่ประสูติแต่จักรพรรดินี ฟุจิวะระ โนะ ชุนชิ
ทรงไม่มีพระราชโอรส-ธิดาเพราะสวรรคตตั้งแต่ยังทรงพระเยาว์
== เหตุการณ์ในพระชนม์ชีพ ==
รัชสมัยของจักรพรรดิชิโจอยู่ระหว่างวันที่ 17 พฤศจิกายน 1775 - 10 กุมภาพันธ์ 1785
1775 (เดือน 11 ปี โจเอ ที่ 1) ปีที่ 11 ในรัชสมัย จักรพรรดิโกะ-โฮะริกะวะ ทรงสละราชบัลลังก์ให้กับ เจ้าชายมิสึฮิโตะ พระราชโอรสพระองค์เดียวพระชนม์เพียง 1 พรรษาขี้นครองราชบัลลังก์ดอกเบญจมาศทรงพระนามว่า จักรพรรดิชิโจ 
จักรพรรดิชิโจทรงเสด็จสวรรคตอย่างกะทันหันด้วยอุบัติเหตุเมื่อวันที่ 10 กุมภาพันธ์ 1785 ขณะพระชนม์เพียง 10 พรรษา
เนื่องจากจักรพรรดิชิโจทรงสวรรคตเมื่อทรงพระเยาว์ทำให้ไม่มีรัชทายาทสืบทอดราชบัลลังก์ราชสกุลซึ่งสืบเชื้อสายจาก โกะ-ทะกะกุระ-อิน จึงสิ้นสุดลงบรรดาขุนนางในราชสำนักจึงยกพระราชโอรสองค์ที่ 2 ของ จักรพรรดิสึชิมิกะโดะ ขึ้นมาสืบราชบัลลังก์ทรงพระนามว่า จักรพรรดิโกะ-ซะงะ
==อ้างอิง==
บุคคลในยุคเฮอัง
จักรพรรดิญี่ปุ่น
โคไตชิ
คาลิสโต

เอมานูเอล อาเลคันโดร โรดรีเกซ (Emanuel Alejandro Rodriguez; 14 พฤศจิกายน ค.ศ. 1986) เป็นนักมวยปล้ำอาชีพชาวอเมริกันเชื้อสายเม็กซิกัน แม้ว่าจะเกิดในสหรัฐอเมริกา, เขาใช้เวลาห้าปีแรกในการใช้ชีวิตที่เม็กซิโกซิตี เป็นที่รู้จักดีกับWWEในนาม คาลิสโต (Kalisto) ในปี 2006 เขาเริ่มปล้ำในสมาคมอิสระแถบมิดเวสต์ของสหรัฐภายใต้หน้ากากและชื่อบนสังเวียน ซามูเรย์ เดล โซล (Samuray del Sol; Samurai of the Sun; ซามูไรแห่งดวงอาทิตย์) หลังจากที่กลายเป็นหนึ่งในสายบินชั้นแนวหน้า เขาเริ่มทำงานกับสมาคมใหญ่ในปี 2011 และได้เซ็นสัญญากับ Dragon Gate USA ในปี 2012 ปีเดียวกันเขาได้เปิดตัวสมาคมเม็กซิโก Asistencia Asesoría Y Administración (AAA) ซึ่งในเดือนพฤศจิกายนเขาได้ชื่อใหม่ อ็อกตากอน จูเนียร์ (Octagón Jr.) บุตรบุญธรรมของเขาที่รู้จักกันดี Luchador Octagón นอกจากนี้เขายังได้ร่วม Combat Zone Wrestling (CZW), Evolve, Full Impact Pro (FIP), Independent Wrestling Association Mid-South (IWA-MS), National Wrestling Alliance (NWA), Pro Wrestling Guerrilla (PWG) และสมาคมอื่นๆ ก่อนจะเซ็นสัญญากับ WWE ในปี 2013 เปิดตัวในNXTคว้าแชมป์แท็กทีม NXT 1สมัยร่วมกับซินการาในนามเดอะลูชาดรากอนส์ ในค่ายหลักเขาได้รับรางวัลสแลมมีอะวอร์ด OMG Moment of the Year ปี 2015, แชมป์ยูเอส 2สมัย และแชมป์ครุยเซอร์เวท WWE 1สมัย
==แชมป์และรางวัล==
Gladiadores Aztecas de Lucha Libre Internacional
* GALLI Championship (1 time)
Pro Wrestling Illustrated
* Ranked No. 25 of the top 500 singles wrestlers in the PWI 500 in 2016
WWE
* WWE United States Championship (2 times)
* WWE Cruiserweight Championship (1 time)
* NXT Tag Team Championship (1 time) – with Sin Cara
* Slammy Award for OMG Shocking Moment of the Year (2015)  
Other accomplishments
* Jeff Peterson Memorial Cup (2012)
* King of Flight Tournament (2013)
==อ้างอิง==
==แหล่งข้อมูลอื่น==
Dragon Gate USA profile
Southside Wrestling Entertainment profile 
นักมวยปล้ำอาชีพชาวอเมริกัน
ชาวอเมริกันเชื้อสายเม็กซิโก
นักมวยปล้ำสวมหน้ากาก
โมโมตาโรอารีนา

โมโมตาโรอารีนา (岡山県総合グラウンド体育館; Momotaro Arena) เป็นสนามแข่งขันกีฬาในร่มตั้งอยู่ในเมืองโอกายามะ, ประเทศญี่ปุ่น ความจุของสนามกีฬา 11,000 ที่นั่ง เป็นสนามเหย้าของสโมสรวอลเลย์บอลโอกายามะซีกัลส์ ในการแข่งขันวอลเลย์บอลวี.ลีก
== แหล่งข้อมูลอื่น ==
Venue information 
สนามวอลเลย์บอลในประเทศญี่ปุ่น
สิ่งก่อสร้างในจังหวัดโอกายามะ
ทูตแห่งเซารอน

ทูตแห่งเซารอน (Mouth of Sauron) คือตัวละครในจินตนิยายของเจ. อาร์. อาร์. โทลคีนที่เกี่ยวกับมิดเดิลเอิร์ธ ปรากฏในนวนิยายลอร์ดออฟเดอะริงส์ ตอน กษัตริย์คืนบัลลังก์ ในฐานะผู้เจรจาแห่งเซารอน (บทบาทของเขาถูกตัดออกจากภาพยนตร์หลัก)
เขาคือชายผู้มีสายเลือดแห่งนูเมนอร์มืด ปรากฏตัวออกมาเพียงเวลาสั้น ๆ เพื่อมาต่อรองกับกองทัพแห่งตะวันตกหน้าประตูดำแห่งมอร์ดอร์ เขาพยายามเกลี้ยกล่อมให้อารากอร์นและแกนดาล์ฟยอมจำนนและให้เซารอนครอบครองมิดเดิลเอิร์ธ แต่แกนดาล์ฟปฏิเสธ ทูตแห่งเซารอนจึงนำกองทัพทั้งหมดออกจากมอร์ดอร์ เพื่อโจมตีพวกเขา
เขายังเป็นที่รู้จักในนาม จอมพลแห่งบารัดดูร์ เขารับใช้เซารอนมาเกือบชั่วชีวิตของเขา เขาฝึกฝนเวทมนตร์และศาสตร์มืดมากมายแต่กลับลืมชื่อของตัวเอง ในฐานะทูตแห่งเซารอน "เขาเข้ารับใช้หอคอยทมิฬเมื่อมันผงาดอีกครั้ง" มีข้อถกเถียงเรื่องระยะเวลาที่ส่อความดังกล่าว หากหมายถึงการหวนคืนสู่มอร์ดอร์หนล่าสุดของเซารอน ทูตแห่งเซารอนจะรับใช้เซารอนเป็นเวลา 68 ปีเมื่อเขาเผชิญหน้าอารากอร์นและแกนดาล์ฟ แต่บ้างก็มีทฤษฎีว่าเนื่องจากมอร์ดอร์ "ผงาดอีกครั้ง" ระหว่างการหวนคืนของเซารอนไม่นานหลังจากการล่มสลายของเกาะนูเมนอร์ ทูตแห่งเซารอนก็อาจมีอายุเกิน 3000 ปี ซึ่งไม่น่าเป็นไปได้ เพราะไม่มีผู้ไม่เป็นอมตะใดอยู่ได้นานเพียงนั้น และโทลคีนกล่าวชัดเจนว่า เขาเป็นมนุษย์ธรรมดา มิใช่เจตภูติ
== อ้างอิง ==
ตัวละครในเดอะลอร์ดออฟเดอะริงส์
จวนซุน ชือ

จวนซุนซือ แซ่จวนซุน นามว่าซือ (จีน:  颛孙师; Pinyin: Zhuānsūn Shī) หรือ จื่อจัง (จีน: 子张; Pinyin: Zīzhāng) คนรัฐเฉิน (陈国人)  สมัยยุคปลายชุนชิว (春秋末年) จวนซุนซือ เป็น 1 ใน 72 ลูกศิษย์เอกของขงจื่อ มีอายุอ่อนกว่าขงจื่อ 48 ปี เป็นคนมีความสามารถสูง ตรงไปตรงมา ขงจื่อจึงวิจารณ์ว่า “จื่อจังนั้นมากเกิน ส่วนจื่อเซี่ยนั้นก็หย่อนเกิน” 
นอกจากจะรักการเรียนแล้ว จื่อจังยังมักจะตั้งคำถามไต่ถามขงจื่อเสมอ และทุกครั้งที่ขงจื่อตอบคำถามของจื่อจัง จื่อจังก็จะจดบันทึกอย่างตั้งใจ  ซึ่งในคัมภีร์หลุนอีว์ （论语)  ปรากฏคำถามของจื่อจัง คำตอบของขงจื่อ และบทสนทนาระหว่างขงจื่อ กับจื่อจัง ดังนี้ 
เล่มที่ 2 บทที่ 12 จื่อจังเรียนด้วยมุ่งหวังรับราชการ อาจารย์กล่าวว่า “ฟังให้มากสงวนการพูดเมื่อสงสัย พูดส่วนที่เหลืออย่างระมัดระวัง โอกาสกังวลในการพูดจะมีน้อย ดูให้มากสงวนการกระทำเมื่ออันตราย ทำส่วนที่เหลืออย่างระมัดระวัง โอกาสเสียใจในการกระทำจะมีน้อย เมื่อโอกาสกังวลในการพูดมีน้อยโอกาสเสียใจในการกระทำก็มีน้อย ตำแหน่งราชการย่อมอยู่ในนั้น”
เล่มที่ 2 บทที่ 23 จื่อจังถามว่า”จะรู้เรื่องหลี่ในอีกสิบชั่วคนจากนี้ได้หรือไม่” อาจารย์ตอบว่า “ราชวงศ์ซังใช้หลี่แห่งราชวงศ์เซี่ย อาจรู้ได้ว่า มีอะไรที่ยกเลิกไป หรือมีอะไรที่เพิ่มเติมขึ้น ราชวงศ์โจวทำตามหลี่แห่งราชวงศ์ซัง อาจรู้ได้ว่ามีอะไรยกเลิกไป หรือมีอะไรเพิ่มเติมขึ้น อาจมีผู้อื่นที่ทำตามหลี่แห่งราชวงศ์โจว ถึงแม้ยุคสมัยจะห่างกันเป็นร้อยชั่วคน ก็รู้ได้”
เล่มที่ 5 บทที่ 18 จื่อจังถามว่า ”เจ้าเมืองจื่อเหวินได้ดำรงตำแหน่งถึงสามครั้งก็มิได้แสดงอาการยินดี เมื่อออกจากตำแหน่งสามครั้งก็ไม่แสดงอาการไม่พอใจ คอยชี้แนะให้เจ้าเมืองคนใหม่ได้รู้แนวการปกครองของเก่า อาจารย์เห็นอย่างไร” อาจารย์ตอบว่า “สัตย์ซื่อ ภักดี” จื่อจังถามต่อไปว่า “เขามีมนุษยธรรมหรือไม่”  อาจารย์ตอบว่า “เราไม่รู้ว่าเขามีมนุษยธรรมหรือไม่” “เมื่ออำมาย์ชุยจื่อสังหารเจ้าแห่งแคว้นฉี เฉินเหวินจื่อมีรถม้าศึก 10 คัน แต่เขาก็ละจากเมืองไป เมื่อมาถึงอีกแคว้นหนึ่งกล่าวว่า’ก็ยังเหมือนชุยจื่อผู้เป็นนายของเรา’จึงจากแคว้นนั้นไปอีก เมื่อมาถึงอีกแคว้นหนึ่งก็กล่าวว่า ‘ก็ยังเหมือนชุยจื่อผู้เป็นนายของเรา’ จึงจากแคว้นนั้นไปอีก อาจารย์เห็นอย่างไร” อาจารย์ตอบว่า “เขาบริสุทธิ์” จื่อจังถามต่อไปว่า “เขามีมนุษยธรรมหรือไม่”  อาจารย์ตอบว่า “ไม่รู้ เขาได้มนุษยธรรมได้อย่างไรหรือ”
เล่มที่ 12 บทที่ 6 จื่อจังถามว่า”อะไรคือการเห็นแจ้ง” อาจารย์กล่าวว่า “ผู้ซึ่งคำกล่าวร้ายป้ายสีไม่อาจครอบงำจิตใจได้ คำตำหนิไม่อาจเสียดแทงบาดใจได้ ผู้นั้นอาจเรียกได้ว่ามีปัญญา ใช่แล้ว ผู้ซึ่งคำกล่าวร้ายไม่อาจครอบงำ คำตำหนิไม่อาจบาดใจได้ คือผู้เห็นการณ์ไกล”
เล่มที่ 12 บทที่ 10 จื่อจังถามว่า”ทำอย่างไรจึงจะเชิดชูคุณธรรม ทำอย่างไรจึงจะแยกแยะความหลงให้ชัดเจนขึ้นได้” อาจารย์กล่าวว่า “ให้สัตย์ซื่อถือสัจจะเป็นหลัก แล้วปฏิบัติตามหลักแห่งความถูกต้อง นี่คือการเชิดชูคุณธรรม”
เล่มที่ 17 บทที่ 6 จื่อจังถามขงจื่อเกี่ยวกับมนุษยธรรม ขงจื่อตอบว่า”สามารถปฏิบัติห้าสิ่งอย่างครบถ้วนทั่ว คือมนุษยธรรม” จื่อจังขอให้อธิบาย อาจารย์ตอบว่า “ให้เกียรติ ใจกว้าง จริงใจ มุ่งมั่น เมตตา เมื่อให้เกียรติ ผู้คนจะไม่ดูแคลน เมื่อใจกว้าง จะได้มวลชน เมื่อจริงใจ ผู้คนจะเชื่อถือ เมื่อมุ่งมั่น จะมีผลงาน เมื่อเมตตา จะใช้คนได้”
== อ้างอิง ==
นักปรัชญาชาวจีน
ลัทธิขงจื๊อ
บุคคลในยุคราชวงศ์โจว
สุริยุปราคา 9 มีนาคม พ.ศ. 2559

เกิดสุริยุปราคาเต็มดวงในวันที่ 9 มีนาคม พ.ศ. 2559 เกิดเมื่อดวงจันทร์ผ่านระหว่างโลกและดวงอาทิตย์ ฉะนั้นจึงขวางภาพดวงอาทิตย์ทั้งหมดหรือบางส่วนแก่ผู้สังเกตบนโลก สุริยุปราคาเต็มดวงเกิดเมื่อเส้นผ่านศูนย์กลางปรากฏของดวงจันทร์ใหญ่กว่าเส้นผ่านศูนย์กลางปรากฏของดวงอาทิตย์ จึงสกัดแสงอาทิตย์โดยตรงทั้งหมด แล้วทำให้ความมืดปกคลุม คราสเต็มดวง (totality) เกิดในวิถีแคบผ่านพื้นผิวโลกโดยสามารถเห็นสุริยุปราคาบางส่วนได้เหนือภูมิภาคโดยรอบกว้างหลายพันกิโลเมตร
มีความส่องสว่าง 1.0450 ช่วงเวลาคราสเต็มดวงนานที่สุด คือ 4 นาที 9 วินาที เห็นได้ส่วนใหญ่ของมหาสมุทรแปซิฟิก โดยเริ่มต้นจากอินโดนีเซีย และไปจบที่มหาสมุทรแปซิฟิกตอนเหนือ
ถ้าสังเกตจากทางตะวันออกของเส้นแบ่งเขตวันสากล เช่น ฮาวาย จะมองเห็นอุปราคาครั้งนี้ในวันที่ 8 มีนาคม (ตามเวลาท้องถิ่น), ส่วนอินโดนีเซียโชคไม่ดีนัก เพราะในเดือนมีนาคม กว่า 60-70% ของพื้นที่มักมีเมฆปกคลุมในเดือนมีนาคม ท้องฟ้าที่แจ่มใสเป็นไปได้ว่าจะอยู่ทางตะวันออกในมหาสมุทรแปซิฟิก อย่างไรก็ตาม เมื่อวันที่ 11 กุมภาพันธ์ พ.ศ. 2559 สำนักอุตุนิยมวิทยา ภูมิอากาศวิทยา และธรณีฟิสิกส์แห่งอินโดนีเซีย (BMKG) ได้พยากรณ์ว่าส่วนตะวันตกของอินโดนีเซีย มีความเป็นไปได้ที่จะมีการปกคลุมของเมฆน้อย และมีโอกาสเกิดฝนตก 20 เปอร์เซ็นต์ในเมืองทางตะวันตก เช่น เบิงกูลู ปาเล็มบัง ปาลังการายา และปาลู ซึ่งน้อยกว่าทางตะวันออก ซึ่งมีโอกาสเกิดฝนตกถึง 90 เปอร์เซ็นต์ในเตอร์นาตี และมาบา ด้วยความแม่นยำที่ 65 เปอร์เซ็นต์
สำหรับประเทศไทยจะสังเกตเห็นอุปราคาครั้งนี้ได้ทั่วประเทศ โดยเห็นเป็นสุริยุปราคาบางส่วนในเวลาเช้า โดยเริ่มสังเกตได้เวลา 06:38 น. ดวงจันทร์บังลึกที่สุดเวลา 07:32 น. และสิ้นสุดในเวลา 08:32 น. รวมระยะเวลา 1 ชั่วโมง 54 นาที
== เส้นทางของอุปราคา ==
===ตารางเวลาในประเทศไทย===
สำหรับประเทศไทย สามารถสังเกตอุปราคาครั้งนี้ได้ในเวลาเช้าของวันที่ 9 มีนาคม พ.ศ. 2559 ทั่วประเทศในลักษณะสุริยุปราคาบางส่วน โดยดวงจันทร์บดบังดวงอาทิตย์มากที่สุดที่อำเภอเบตง, จังหวัดยะลา ที่ประมาณร้อยละ 69 ในขณะที่กรุงเทพมหานครจะเห็นดวงจันทร์บดบังดวงอาทิตย์ประมาณร้อยละ 66
===ตารางเวลาในหลายสถานที่===
== แผนที่ ==
== ระเบียงภาพ ==
ไฟล์:Partial solar eclipse at Jakarta, Indonesia - March 9 2016.JPG|สุริยุปราคาบางส่วนในจาการ์ตา อินโดนีเซีย เวลา 00:23:07 UTC
ไฟล์:Partial Solar Eclipse, 9 March 2016, from Singapore (editted and cropped).jpg|สุริยุปราคาบางส่วนในสิงตโปร์ เวลา 00:23:22 UTC
ไฟล์:SolarEclipse.jpg|สุริยุปราคาบางส่วนในโฮจิมินห์ซิตี้ เวียดนาม เวลา 00:26:26 UTC
ไฟล์:Partial Solar Eclipse 9 March 2016 from Nonthaburi, Thailand.JPG|สุริยุปราคาบางส่วนในจังหวัดนนทบุรี ประเทศไทย เวลา 07:51:54 น. หรือ 00:51:54 UTC
ไฟล์:Partial Solar Eclipse in Hefei, Anhui, China.JPG|สุริยุปราคาบางส่วนในเหอเฝย์ จีน เวลา 01:39:57 UTC
==อุปราคาที่เกี่ยวข้อง==
===สุริยุปราคา พ.ศ. 2558–2561===
===ซารอส 130===
===ชุดเมตอน===
== อ้างอิง ==
== แหล่งข้อมูลอื่น ==
hermit.org: สุริยุปราคาเต็มดวง: 9 มีนาคม พ.ศ. 2559
แผนที่แบบอินเตอร์แอคทีฟแสดงการเกิด
สุริยุปราคา
สุริยุปราคาที่สามารถมองเห็นได้ในมหาสมุทรแปซิฟิก
สุริยุปราคาที่สามารถมองเห็นได้ในประเทศอินโดนีเซีย
สุริยุปราคาที่สามารถมองเห็นได้ในประเทศไทย
ค้างคาวแวมไพร์แปลงทองอารีย์

ค้างคาวแวมไพร์แปลงทองอารีย์ (Thongaree’s Disc-nosed Bat) (Eudiscoderma thongareeae) เป็นค้างคาวชนิดหนึ่งในวงศ์ค้างคาวแวมไพร์แปลง (Family Megadermatidae) กระจายพันธุ์ในป่าดิบของผืนป่าฮาลาบาลา จังหวัดนราธิวาส
==อ้างอิง==
ค้างคาว
วอลเลย์บอลชายชิงแชมป์แอฟริกา 1967

วอลเลย์บอลชายชิงแชมป์แอฟริกา 1967 (1967 Men's African Volleyball Championship) จัดขึ้นในเมืองตูนิส, ประเทศตูนิเซีย มี 4 ทีมที่เข้าร่วมการแข่งขันในครั้งนี้
== ประเทศที่เข้าร่วม ==
== ผลการแข่งขัน ==
== อันดับการแข่งขัน ==
== อ้างอิง ==
Men Volleyball Africa Championship 1967 Tunis (TUN)
วอลเลย์บอลในปี พ.ศ. 2510
1967
วอลเลย์บอลชายทีมชาติลิเบีย

วอลเลย์บอลชายทีมชาติลิเบีย (فريق الوطني للكرة الطائرة للرجال في ليبيا) เป็นตัวแทนของประเทศลิเบีย ในการแข่งขันวอลเลย์บอลระดับนานาชาติ
== ประวัติการแข่งขัน ==
=== กีฬาโอลิมปิก ===
1980 – อันดับที่ 10
=== วอลเลย์บอลชิงแชมป์โลก ===
1982 – อับดันที่ 24
=== วอลเลย์บอลชิงแชมป์แอฟริกา ===
1967 – อับดันที่ 4
1979 –  16px เหรียญเงิน
2009 – อับดันที่ 6
== อ้างอิง ==
http://www.qurynanew.com/44972 
== แหล่งข้อมูลอื่น ==
FIVB profile
ลิเบีย
วิกิเมเนีย 2011

วิกิเมเนีย 2011 (Wikimania 2011) เป็นการประชุมวิกิเมเนียครั้งที่เจ็ด ซึ่งจัดขึ้น ณ ไฮฟา ประเทศอิสราเอล เมื่อวันที่ 4–7 สิงหาคม ค.ศ. 2011 
== ประวัติ ==
สถานที่จัดการประชุมคือหอประชุมไฮฟา และอยู่ติดกันกับศูนย์วัฒนธรรมเบย์เฮชต์บนภูเขาคาร์เมล ผู้บรรยายประเด็นสำคัญประกอบด้วยโยไช เบงเกลอร์ ซึ่งเป็นครูที่เบิร์กแมนเซนเตอร์ฟอร์อินเทอร์เน็ตแอนด์โซไซตี มหาวิทยาลัยฮาร์วาร์ด และโจเซฟ เอ็ม รีเกิล จูเนียร์ แห่งสถาบันเทคโนโลยีแมสซาชูเซตส์ ซึ่งเป็นผู้เขียนหนังสือกูดเฟธคอลลาโบเรชัน: เดอะคัลเจอร์ออฟวิกิพีเดีย เมียร์ ชีทริท ซึ่งเป็นหัวหน้าคณะกรรมการฝ่ายวิทยาศาสตร์และเทคโนโลยีที่เนสเสท ยังพูดในที่ประชุม เช่นเดียวกับโยนา ยาฮาฟ ผู้เป็นนายกเทศมนตรีของเมืองไฮฟา โดยมีหนึ่งในผู้สนับสนุนการประชุมนี้คือมหาวิทยาลัยไฮฟา การประชุมมีความโดดเด่นด้วย 125 วาระการประชุมในห้าลู่ทางพร้อมกัน และมีชาววิกิมีเดียเข้าร่วมการประชุมถึง 720 คน จากประเทศต่าง ๆ 56 ประเทศ รวมทั้งบางส่วนที่ไม่มีความสัมพันธ์ทางการทูตกับอิสราเอล
ในการสัมภาษณ์กับหนังสือพิมพ์ฮาเร็ตซ์ จิมมี เวลส์ ซึ่งเป็นผู้ร่วมก่อตั้งวิกิพีเดียได้ตั้งข้อสังเกตว่ามีการเรียกร้องให้คว่ำบาตรการประชุมในประเทศอิสราเอล เช่นเดียวกับที่มีการต่อต้านการประชุมในประเทศอียิปต์เมื่อปี ค.ศ. 2008 เขากล่าวว่าแม้จะมีความขัดแย้งในหมู่ผู้แก้ไขบทความบนความขัดแย้งระหว่างอิสราเอลและปาเลสไตน์ และความพยายามโดยกลุ่มที่เห็นด้วยกับอิสราเอลในการรับสมัครผู้แก้ไขบทความวิกิพีเดียเพิ่มเติม เขาเชื่อว่าบทความวิกิพีเดียส่วนใหญ่ยังคงเป็นกลางในตัวบท และกล่าวว่า "มุมมองที่เป็นกลางไม่สามารถต่อรองได้"
ซู การ์ดเนอร์ ซึ่งเป็นผู้อำนวยการบริหารมูลนิธิวิกิมีเดีย ได้พูดในที่ประชุมเกี่ยวกับชาวตะวันตก ว่าผู้ชายได้มีส่วนครอบงำความคิดซึ่งเป็นลักษณะของวิกิพีเดียในปัจจุบัน ในช่วงท้ายของพิธีปิด ณ วันที่ 7 สิงหาคม จิมมี เวลส์ ได้นำเสนอแสตมป์ชุดวันแรกจำหน่ายที่ออกโดยบริการไปรษณีย์อิสราเอลเนื่องในโอกาสครบรอบ 10 ปีของวิกิพีเดีย ในโครงการใหม่ที่ได้รับการอภิปรายเป็นความร่วมมือกับสถาบันทางวัฒนธรรม เช่น แกลเลอรี, ห้องสมุด, พิพิธภัณฑ์ และหอจดหมายเหตุ ภายหลังจากการประชุม ผู้เข้าร่วมการประชุมได้รับข้อเสนอทัวร์ฟรีจากเมืองไฮฟา, เยรูซาเลม, นาซาเรธ หรือเอเคอร์ ทั้งนี้ เช ยาเกอร์ ผู้ซึ่งก้าวลงจากตำแหน่งประธานของวิกิมีเดียอิสราเอล ได้กล่าวว่า สำหรับอิสราเอลแล้ว ได้จัดการประชุมในไฮฟาเหมือนการเป็นเจ้าภาพการแข่งขันกีฬาโอลิมปิก
== อ้างอิง ==
วิกิเมเนีย
การประชุมระหว่างประเทศในประเทศอิสราเอล
กิเยร์โม ฟาลัสกา

กิเยร์โม ฟาลัสกา เฟร์นันเดซ (Guillermo Falasca Fernández) เกิดวันที่ 24 ตุลาคม พ.ศ. 2520 ที่เมืองเมนโดซา ประเทศอาร์เจนตินา เป็นนักกีฬาวอลเลย์บอลชายชาวสเปน ฟาลัสกาได้รับรางวัลผู้ทำคะแนนสูงสุดและเสิร์ฟยอดเยี่ยมในการแข่งขันวอลเลย์บอลชายชิงแชมป์ยูโรเปียนลีก 2005 เขาสามารถคว้าอันดับ 3 ของการแข่งขันครั้งนี้ และเขาเป็นสมาชิกคนหนึ่งของสโมสรวอลเลย์บอล กูมิแอลไอจีอินชัวรันซ์เกรเตอร์ส ในประเทศเกาหลีใต้ ในการแข่งขันวอลเลย์บอลวี-ลีก ฤดูกาล 2007/08
== เกียรติประวัติ ==
=== บุคคล ===
วอลเลย์บอลชายชิงแชมป์ยูโรเปียนลีก 2005 "ทำคะแนนสูงสุด"
วอลเลย์บอลชายชิงแชมป์ยูโรเปียนลีก 2005 "เสิร์ฟยอดเยี่ยม"
== แหล่งข้อมูลอื่น ==
FIVB Profile
นักวอลเลย์บอลชายชาวสเปน
สเปกเตอร์

สเปกเตอร์ (SPECTRE) เป็นองค์กรลับในนวนิยายชุด เจมส์ บอนด์ เขียนโดยเอียน เฟลมมิง ชื่อองค์กรมาจากคำว่า Special Executive for Counter-intelligence, Terrorism, Revenge and Extortion (แปล: ผู้บริการพิเศษต่อต้านสายลับ, ก่อการร้าย, ล้างแค้นและข่มขู่)
สเปกเตอร์ก่อตั้งในช่วงกลางทศวรรษที่ 1950 โดย เอิร์นส์ สตาฟโร โบลเฟลด์ ศัตรูคู่อาฆาตของเจมส์ บอนด์ โดยเริ่มต้นจากการเป็นกลุ่มนักธุรกิจที่มีสายสัมพันธ์กับองค์กรอาชญากรรมทั่วโลก เช่น เกสตาโปของนาซีเยอรมนี, องค์กรสเมิร์ช (SMERSH) ของโซเวียต, ตำรวจลับของยอซีป บรอซ ตีโต, มาเฟียอิตาลี เป็นต้น ก่อนจะขยายตัวเป็นองค์กรระดับโลก
== การปรากฏตัว ==
ในฉบับนิยาย สเปกเตอร์ปรากฏตัวครั้งแรกในนิยาย Thunderball ต่อมามีการกล่าวถึงใน The Spy Who Loved Me และในบทที่สองของ On Her Majesty's Secret Service ซึ่งเรียกรวมกันว่า "ไตรภาคของโบลเฟลด์" ก่อนจะปรากฏตัวครั้งสุดท้ายใน You Only Live Twice
ในฉบับภาพยนตร์ สเปกเตอร์ปรากฏตัวครั้งแรกใน พยัคฆ์ร้าย 007 โดยเป็นองค์กรที่ ดร. โน ทำงานให้ ต่อมาในภาค เพชฌฆาต 007 สเปกเตอร์กลับมาปรากฏตัวอีกครั้งเพื่อล้างแค้นให้ ดร. โน ภาคนี้ยังเป็นครั้งแรกที่มีการพูดถึงชื่อโบลเฟลด์ด้วย หลังภาคนี้ สเปกเตอร์ยังปรากฏตัวต่ออีกสามภาค ก่อนจะปรากฏตัวในภาคสุดท้าย 007 เพชรพยัคฆราช

ในปี ค.ศ. 2015 สเปกเตอร์กลับมาปรากฏตัวอีกครั้งใน องค์กรลับดับพยัคฆ์ร้าย (Spectre)
== บุคลากร ==
คณะทำงานของสเปกเตอร์มีทั้งสิ้น 21 คน แต่ละคนจะมีรหัสเป็นหมายเลข โดยห้าหมายเลขแรกยึดตามในภาพยนตร์ ประกอบด้วย:
หมายเลข 1: เอิร์นส์ สตาฟโร โบลเฟลด์ (Ernst Stavro Blofeld)
หมายเลข 2: เอมิลิโอ ลาร์โก (Emilio Largo)
หมายเลข 3: โรซา เคล็บบ์ (Rosa Klebb)
หมายเลข 4: เคานต์ลิปเป (Count Lippé)
หมายเลข 5: ทอฟ ครอนสทีน (Tov Kronsteen)
== อ้างอิง ==
เจมส์ บอนด์
องค์กรสมมุติ
วิกิพีเดียภาษาจีนกั้น

วิกิพีเดียภาษาจีนกั้น เป็นสารานุกรมวิกิพีเดียที่จัดทำขึ้นในภาษาจีนกั้น เริ่มสร้างเมื่อ 26 พฤษภาคม พ.ศ. 2551 ปัจจุบันวิกิพีเดียภาษาจีนกั้นมีบทความมากกว่า 6,253 บทความ   (1 เมษายน พ.ศ. 2558)
== แหล่งข้อมูลอื่น ==
วิกิพีเดียภาษาจีนกั้น
รายการวิกิพีเดียแบบสมบูรณ์
จีนกั้น
วิกิพีเดียภาษามีนังกาเบา

วิกิพีเดียภาษามีนังกาเบา เป็นสารานุกรมวิกิพีเดียที่จัดทำในฉบับภาษามีนังกาเบา ปัจจุบันมีบทความมากกว่า 221,587 บทความ (1 เมษายน 2558)
== แหล่งข้อมูลอื่น ==
วิกิพีเดียภาษามีนังกาเบา
มีนังกาเบา
ดานีลู ลูอิส ดา ซิลวา

ดานีลู ลูอิส ดา ซิลวา (Danilo Luiz da Silva; เกิด 15 กรกฎาคม ค.ศ. 1991) หรือที่เรียกสั้น ๆ ว่า ดานีลู เป็นนักฟุตบอลชาวบราซิล ปัจจุบันเล่นในตำแหน่งแบ็กขวาให้กับยูเวนตุสและทีมชาติบราซิล
== อ้างอิง ==
== แหล่งข้อมูลอื่น ==
Manchester City official profile
บุคคลที่เกิดในปี พ.ศ. 2534
บุคคลที่ยังมีชีวิตอยู่
บุคคลจากรัฐมีนัชเจไรช์
นักฟุตบอลชาวบราซิล
กองหลังฟุตบอล
ผู้เล่นสโมสรฟุตบอลโปร์ตู
ผู้เล่นสโมสรฟุตบอลเรอัลมาดริด
ผู้เล่นสโมสรฟุตบอลแมนเชสเตอร์ซิตี
ผู้เล่นสโมสรฟุตบอลยูเวนตุส
ผู้เล่นในลาลิกา
ผู้เล่นในพรีเมียร์ลีก
ผู้เล่นในเซเรียอา
นักฟุตบอลทีมชาติบราซิล
นักฟุตบอลในโอลิมปิกฤดูร้อน 2012
ผู้เล่นในฟุตบอลโลก 2018
ผู้เล่นในโกปาอาเมริกา 2021
ผู้เล่นในฟุตบอลโลก 2022
ผู้เล่นในกังเปโอนาตูบราซีเลย์รูแซรียีอา
เมษายน พ.ศ. 2558

เมษายน พ.ศ. 2558 เป็นเดือนที่ 4 ของปี พ.ศ. 2558 วันแรกของเดือนเป็นวันพุธ และวันสุดท้ายของเดือนเป็นวันพฤหัสบดี
== เหตุการณ์ปัจจุบัน ==
เมษายน
*
ไลต์

"Light" เป็นซิงเกิลในปี พ.ศ. 2557 ของวงดนตรีอินสติงต์ และมีWEAVER วงดนตรีในประเทศญี่ปุ่น ร่วมร้อง ประพันธ์เนื้อร้องโดย โป โปษยะนุกูล, ปรียวิศว์ นิลจุลกะ, TORU KAWABE ทำนองโดย ปรียวิศว์ นิลจุลกะ ,อนุกานต์ จันทร์อุไร และเรียบเรียงโดย อินสติงต์ ออกจำหน่ายครั้งแรกเมื่อวันที่ 12 กุมภาพันธ์ พ.ศ. 2557 มิวสิกวีดิโอนี้กำกับโดย Sadust Staygold
เพลง "Light" เป็น 1 ในโปรเจกต์พิเศษการทำงานเพลงร่วมกันระหว่างศิล­ปินจาก 2 ฟากฝั่งร็อก คือ WEAVER จากอะมิวส์ ประเทศญี่ปุ่น และอินสติงต์ จากจีนี่เรคอร์ดส ในเครือจีเอ็มเอ็ม แกรมมี่ จากไทย 2 วงร็อกที่สอดประสานการทำงานโดยใช้เปียโน เป็นตัวเชื่อม มีการแต่งเนื้อร้องร่วมกันทั้งภาษาไทย, ญี่ปุ่น และอังกฤษ 4 เดือนเต็มกับการทำงานเพลงข้ามประเทศ
ในเนื้อหาของเพลง "Light" หมายถึงแสงสว่าง โดยเปรียบเทียบแสง เสมือนดาวดวงเล็กๆ หากในเวลาที่ฟ้ามืดลงมากเท่าใด แสงนี้ก็จะค่อยๆสว่างมากขึ้นเท่านั้น เสมือนเวลาที่คนเราหมดกำลังใจ แสงเล็กๆนี้จะคอยนำทางอยู่เคียงข้างให้กำล­ังใจคนที่เรารักตลอดไป
==ชาร์ต==
{|class="wikitable"
!align="left"|ชาร์ต (พ.ศ. 2557)
!align="center"|อันดับสูงสุด
|-
| align = "left"| ซี้ดเอฟเอ็ม ชาร์ตท็อป 20
| align = "center"| 16
|-
| align = "left"| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100
| align = "center"| 39
|-
|}
==อ้างอิง==
เพลงไทยสากล
ซิงเกิลในสังกัดจีนี่เรคคอร์ดส
ซิงเกิลในสังกัดจีเอ็มเอ็ม แกรมมี่
เพลงของอินสติงต์
เพลงที่ประพันธ์คำร้องโดยโป โปษยะนุกูล
เพลงที่ประพันธ์คำร้องโดยปรียวิศว์ นิลจุลกะ
เพลงในปี พ.ศ. 2557
ซิงเกิลในปี พ.ศ. 2557
เพลงออลเทอร์นาทิฟร็อกไทย